### NN 125/2015 (18.11.2015.), Obvezatne upute broj LN I - redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

2389

Na osnovi članka 48. Zakona o lokalnim izborima (»Narodne novine«, broj 144/12, dalje: Zakon), Državno izborno povjerenstvo Republike Hrvatske donijelo je

OBVEZATNE UPUTE BROJ LN I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske klasa: 022-03/15-04/449, urbroj: 50301-09/06-15-2, od 29. listopada 2015., raspisani su prijevremeni izbori za gradonačelnika i zamjenika gradonačelnika Grada Gline.

Odluka Vlade Republike Hrvatske stupa na snagu 19. studenoga 2015.

**Izbori će se održati u nedjelju, 20. prosinca 2015.**

2. Rokovi teku od

20. studenoga 2015. u 00:00 sati.

3. Prijedlozi kandidatura za izbor gradonačelnika i zamjenika gradonačelnika Grada Gline moraju biti zaprimljeni u Gradskom izbornom povjerenstvu Grad Gline u roku od 14 dana od dana stupanja na snagu odluke o raspisivanju izbora, dakle

3. prosinca 2015. do 24:00 sata

(članak 21. stavak 1. Zakona).

4. Gradsko izborno povjerenstvo Grada Gline sastavit će i u lokalnim sredstvima javnog priopćavanja i tisku, na oglasnoj ploči i internetskim stranicama jedinice objaviti zbirnu listu pravovaljanih kandidatura za izbor gradonačelnika i zamjenika gradonačelnika Grada Gline u roku 48 sati od isteka roka za kandidiranje, dakle

5. prosinca 2015. do 24:00 sata

(članak 26. stavak 1. Zakona).

5. Izborna promidžba počinje danom objave zbirne liste kandidatura, te traje zaključno do 24 sata prije dana održavanja izbora, dakle

18. prosinca 2015. do 24:00 sata

(članak 35. stavak 1. Zakona).

6. Zabrana izborne promidžbe /izborna šutnja/, kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19:00 sati, dakle

19. prosinca 2015. od 00:00 sati do

20. prosinca 2015. do 19:00 sati

(članak 35. stavak 3. Zakona).

7. Gradsko izborno povjerenstvo Grada Gline objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle

4. prosinca 2015. do 24:00 sata

(članak 69. stavak 1. Zakona).

8. Političke stranke dužne su odrediti članove pojedinih biračkih odbora i dostaviti njihova imena Gradskom izbornom povjerenstvu Grada Gline najkasnije 12 dana prije dana održavanja izbora, dakle

7. prosinca 2015. do 24:00 sata

(članak 42. stavak 6. Zakona).

Ne odrede li ih, odnosno ukoliko prijedlozi ne prispiju Gradskom izbornom povjerenstvu Grada Gline, Gradsko izborno povjerenstvo Grada Gline samostalno će odrediti članove biračkih odbora.

(članak 42. stavak 6. Zakona).

9. Gradsko izborno povjerenstvo Grada Gline mora imenovati članove biračkih odbora najkasnije 10 dana prije dana održavanja izbora, dakle

9. prosinca 2015. do 24:00 sata

(članak 44. stavak 2. Zakona).

10. Glasovanje traje neprekidno

20. prosinca 2015. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom Gradskom izbornom povjerenstvu Grada Gline, a najkasnije u roku od 12 sati od zatvaranja biračkog mjesta, dakle

21. prosinca 2015. do 7:00 sati

(članak 65. Zakona).

12. Gradsko izborno povjerenstvo Grada Gline utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

21. prosinca 2015. do 19:00 sati

13. Kad Gradsko izborno povjerenstvo Grada Gline utvrdi rezultate glasovanja bez odgode će objaviti rezultate izbora sukladno zapisnicima o radu.

(članak 86. stavak 3. Zakona).

14. Zaštita izbornog prava ostvaruje su u skladu s odredbama članaka 127. do 133. Zakona.

15. Ove Obvezatne upute stupaju na snagu 19. studenoga 2015. i objavit će se u »Narodnim novinama«.

Klasa: 013-06/15-03/02

Urbroj: 507/18-15-1

Zagreb, 17. studenoga 2015.

Predsjednik
Branko Hrvatin, dipl. iur., v. r.

125 18.11.2015 Obvezatne upute broj LN I - redoslijed izbornih radnji i tijek rokova

125 18.11.2015 Obvezatne upute broj LN I - redoslijed izbornih radnji i tijek rokova